
A fiatalok olvasási szokása a 21.században

A fiatalok olvasási szokása a 21.században
A jelen dolgozat napjaink magyarországi fiataljainak olvasási és könyvvásárlási szokásairól szól. A dolgozat három egységen keresztül mutatja be mit jelent az olvasás, mi jellemzi a kor olvasóit, legfőképpen a fiatalok körét. Az elméleti részben megismerhetővé válik, hogy miért fontos a család és iskola szerepe, illetve, hogy hogyan változott meg a könyvpiac. A családi környezet adja az első impulzusokat, de ma már a gyerekek TV-n keresztül néznek mesét. Egy vizsgálat kimutatta, hogy napi egy órát meghaladó TV nézés hosszú távon fehérállomány károsodást eredményezhet. Az iskolánál érdemes kiemelni a PISA2018 tesztet, amely kimutatta, hogy Magyarország nem áll a legjobb helyen, mindössze a 33.helyen áll. A szokások változásában szerepet játszik még a papírhiány is, amely a pandémia következtében jelent meg. A kutatási részben a „A fiatalok olvasási szokásai a 21.században” online kérdőív eredményei olvashatók. A kérdőívet 565 fő töltötte ki 2022 júliusa és szeptembere között. A kérdőívvel arra kerestük a válaszokat, hogy a fiatalok mennyit olvasnak, hol és mennyit vásárolnak, illetve, hogy tényleg a fantasy könyvek olvasása jellemzőbb-e erre a korosztályra. A válaszok megmutatták, hogy ez a korosztály szívesen és sokat olvasnak. A 14-29 év közöttiek inkább könyveket vesznek és szívesebben használják a könyvesboltokat. Szeretnek fantasyt olvasni, mert ezzel a műfajjal elmenekülhetnek a hétköznapok elől. Az eredmények jól mutatják, hogy a fiatal korosztályban is vannak kivételek. Ne ítéljük el őket borító alapján!
 



